Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Nuorena Messiaaseen uskovana juutalaisena tutustuin naiseen, -
joka teki suurimpia näkemiäni ihmeitä, eli Kathryn Kuhlmaniin.
Hän sanoi aina: -
"Ole kiltti äläkä murehduta Pyhää Henkeä, sillä minulla ei ole muuta."
Vieraani solmi vilpittömän ystävyys- suhteen Pyhän Hengen kanssa -
13-vuotiaana. Nyt hän on 27-vuotias.
Hän sanoo, että tärkeintä, mitä voit tällä hetkellä tehdä, -
on solmia ystävyyssuhde elävän Jumalan Hengen kanssa.
Hän haluaa auttaa sinua siinä. Minä haluan sitä, entä te?
Olen odottanut kovasti David Hernandezin haastattelua, -
koska hänellä on niin erityinen suhde Pyhän Hengen kanssa.
Jokaisella pitäisi olla sellainen suhde.
Hänen perhettään vahingoitettiin kauan sitten okkultismin kautta.
Miten he pääsivät siitä vapaaksi?
He vapautuivat, kun isovanhempani täyttyivät Pyhällä Hengellä.
Heidän seurakuntansa halveksi Hengen kastetta, ja heidät erotettiin.
Niinpä he liittyivät seurakuntaan, jossa saivat käyttää Hengen lahjoja.
Vihollinen jatkoi ahdisteluaan, vaikka he sanoutuivat hänestä irti.
Raamatussahan kerrotaan, että demonit palaavat entiseen kotiinsa.
Ne ovat yrittäneet palata kaikkiin perheessämme, jopa minuun.
Asiassa on hyväkin puolensa.
Kun täytyimme Pyhällä Hengellä, koimme yliluonnollisen elämässämme.
Synnyit uudesti 11-vuotiaana.
Kohtasit Herran, ja Hän näytti sinulle tulevaisuutesi. Kerro siitä.
Annoin silloin sydämeni Herralle. Ymmärsin ratkaisuni seuraukset -
ja sanoin koko sydämestäni: "Herra, haluan vain Sinut."
Kun tein sen, Herra näytti minulle, miten tulisi käyttämään minua.
Hän näytti jopa tulevan palvelutyöni hallinnollisen puolen -
ja siihen liittyvät käytännön askeleet, sillä rukoilin Häneltä viisautta, -
kuten Jaakobin kirjeessä kehotetaan. Olin nuori ja koin tarvitsevani sitä.
Minäkin tiedän tarvitsevani viisautta, vaikka olen 75-vuotias.
Minulla oli lapsenomainen usko, ja uskoin saavani vastauksen.
Yhtäkkiä vain tiesin nuo asiat.
Nyt olen 27-vuotias ja olen ollut palveluvirassa 13-vuotiaasta asti.
Noudatamme vieläkin 11-vuotiaana saamaani suunnitelmaa.
Tarvitsen kohta uutta tietoa, sillä tiedän vain pari seuraavaa askelta.
David alkoi saarnata evankeliumia jo 13-vuotiaana.
Hänellä oli uskomattoman läheinen suhde Jumalan -
ja elävän Jumalan Hengen kanssa, mutta se vaihtui äkkiä paniikiksi.
Yhtäkkiä Jumalan läsnäolo katosi. Mitä ajattelit siitä?
Ensin ajattelin, että olin loukannut Herraa tai saarnannut jotain, -
joka ei ollut Raamatun mukaista. Minusta tuli todella pelokas.
Minulla oli ollut kaunis yhteys Herraan, ja koin olleeni Hänen virrassaan.
Nyt jokin oli tukkinut tuon virran ja estänyt sitä virtaamasta.
Halusin tietää, mitä oli tapahtunut.
Kyselin sitä herkeämättä Herralta. ―Täytyy olla jotain enemmän!
Tiesin kulkevani Jeesuksen kanssa, mutta jokin puuttui.
Nyt tiedän, ettei Herra ottanut läsnäoloaan minkään tekoni takia.
Hän ei lähtenyt luotani oikeasti, en vain enää tuntenut läsnäoloa.
Hän ei tehnyt sitä torjuakseen minua, vaan vetääkseen minut lähemmäs.
Sulkeuduitko todella huoneeseesi sanoen, ettet poistuisi sieltä -
ennen kuin Herra tekisi jotain? ―Menin huoneeseeni ja sanoin: -
En lähde täältä ennen kuin olen kokenut jotain uutta taivaasta.
Tarvitsen kosketustasi.
Painoin kasvoni mattoon, ja se tuli läpimäräksi kyynelistä.
Rukoilin niin palavasti, että jokainen lihakseni oli jännittynyt.
Janosin Jeesuksen läsnäoloa. Sanoin, etten voinut lähteä -
ennen kuin Herra koskettaisi minua ja jokin taivaasta laskeutuisi.
Kun olin rukoillut sitä nelisen tuntia, tapahtui jotakin ihmeellistä.
Nyt ymmärrän, että sitä kutsutaan Pyhän Hengen kasteeksi.
En puhunut silloin kielillä, mutta sisältäni tulvi jotain.
Kun tulet uskoon, saat Pyhän Hengen. Hengen kasteessa Hän virtaa ulos.
Jeesus sanoi, että sisimmästämme virtaavat elävän veden virrat.
Tuo virta on syvällä sisällämme. Se saa kosketuksen henkeemme -
ja virtaa meistä ulos. Voimme saada Pyhän Hengen kasteen, -
vaikka Henki jo olisi meissä. Hän tulee ensin henkeemme, -
mutta Hengen kasteessa Hän täyttää olemuksemme ja tulvii yli.
Emme saa enemmän Jumalaa, vaan Hän saa enemmän meitä.
Silloin Hän täyttää sisimpämme ja alkaa virrata meistä yli.
Minusta tuntui, että huoneestani oli tullut pala taivasta maan päällä.
Koko huone tuntui erilaiselta Jumalan vahvassa läsnäolossa.
Tunsin voimakasta lämpöä, ja lävitseni kulki kuin sähkövirta.
Itkin, rukoilin ja ylistin silmät kiinni. Pyhä Henki teki Jeesuksen -
niin todelliseksi, että minusta tuntui, että voisin jopa koskettaa Häntä.
Jähmetyin paikalleni, etten vain häiritsisi sitä, mitä tapahtui.
Ammennan tuosta kokemuksesta yhä.
Tuo kokemus sai sinut etsimään yhä palavammin -
läheisyyttä Jumalan kanssa, ja vietit tuntikausia rukouksessa. Kerro siitä.
Etsin myös mentoreita, kävin konferensseissa ja luin kirjoja.
Käytin kaiken aikani rukoillen ja lukien Raamattuani, joka alkoi hajota.
Jos Raamattu on hajalla, sen lukija ei yleensä ole.
Muistan, että vain luin sitä.
En halunnut kirjoittaa saarnaa tai saada jotain uutta ilmoitusta, -
vaan nähdä uuden puolen Jeesuksesta.
Raamattu sanoo, että kun tutkimme Sanaa, joka on Jeesus, -
Pyhä Henki tekee Sanan eläväksi. Tunsin tuon kutsun ja läheisyyden.
Raamatun mukaan muutumme, kun katselemme Häntä.
Siihen ei liity paljon työtä, vaikka pyrimmekin pyhitykseen -
erilaisten harjoitteiden avulla, mutta emme voi muuttaa itseämme.
Muutuin Jeesuksen läsnäolossa. Jakeen Ap. t. 4:13 mukaan -
fariseukset tiesivät opetuslasten olleen Jeesuksen kanssa, -
koska heissä oli tapahtunut muutos. Jumalan läsnäolo muuttaa meidät.
Kun katsomme Jeesuksen ihania kasvoja ja Hänen kauneuttaan -
Raamattua lukiessamme, Jumala muuttaa meitä.
Jokaisena hetkenä, jonka vietämme Jumalan läsnäolossa, -
meistä tulee vähän enemmän Jeesuksen kaltaisia.
Jeesuksen kaltaisuudesta puheen ollen David alkoi käydä koulua, -
ja Jumalan läsnäolon lähde alkoi virrata hänestä -
muiden oppilaiden ylle. Kohta kuulemme, mitä koulussa tapahtui.
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Peter Gammon sanoi ohjelmassa: "Kipu, lähde." Selässäni naksahti.
Alaselässäni ei ole enää ollut vikaa. En ole ennen kokenut ihmettä ilman, -
että joku laskee kätensä päälleni. Se vahvisti uskoani Jumalan työhön.
Ohjelmaa katsoessani rukoilin Tony Kempin kanssa. Ihme tapahtui.
Olen kamppaillut alkoholin ja himon kanssa. Yhtäkkiä paino lähti yltäni.
Alkoholin ja himon kirous nostettiin harteiltani, samoin kuin syyllisyys.
Oloni oli kevyt ja vapaa.
Pääsin irti juomisesta ilman vieroitusoireita. Kiitos, Herra!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Yliluonnollista! jatkuu.
David, sait siis Pyhän Hengen kasteen, -
mutta et vain puhunut kielillä.
Eräänä päivänä menit alttarille. Mitä tapahtui?
Seurakunnassa vieraili evankelista, joka puhui kielillä puhumisesta.
Nyt ymmärrän, että siinä virta tulvii yli ja koskettaa suuta.
Halusin tuon lahjan, jotta voisin kuulla Jumalan ääntä paremmin -
ja päästä lähemmäs Jumalaa. Rukouselämänikin aktivoituisi.
Muodostui kaksi rukousjonoa.
Olin jonossa pitkän miehen takana. Hänen hihansa roikkui kasvoillani.
Mies huojui eteen ja taakse, ja hiha osui minua jatkuvasti otsaan.
Se oli varmasti ärsyttävää. ―Se oli ärsyttävää, -
mutta janosin niin kovasti Jumalan läsnäoloa, etten lähtenyt jonosta.
Seisoin kädet kohotettuina valmiina ottamaan vastaan kaiken Jumalalta -
ja antamaan kaikki saamani lahjat Hänen käyttöönsä.
En tiennyt, että evankelista laski silloin kätensä pitkän miehen päälle.
Kun hiha osui minuun seuraavan kerran, lävitseni kulki kuin sähköisku.
Se kulki pastorista tuon miehen ja hänen voidellun hihansa läpi minuun.
Jokin murtautui minusta esiin, ja aloin rukoilla Pyhässä Hengessä.
Rukoilin kovaan ääneen, ja ihmiset katsoivat minua. Yllätyin siitä itsekin.
Tiesin saaneeni sen, mitä kaipasin. Se johti uusiin asioihin palvelutyössä.
Kerro, millaista on, kun noin nuori ihminen janoaa kovasti Jumalaa, -
on niin täynnä Pyhää Henkeä ja antautunut Hengelle kuin sinä.
Mitä sinulle tapahtui koulussa?
Palvelutyö syntyy aina rakkaudesta Jeesukseen ja hiljaisesta rukouksesta.
Yksityinen rukous tulee aina esiin voimana ihmisten edessä.
Pyhän Hengen läsnäolo alkoi vuotaa yli, ja olin innoissani.
Kun on täynnä Pyhää Henkeä, evankeliointi ei ole mikään ponnistus.
Ennemminkin joutuu hillitsemään itseään, ettei innostuisi liikaa.
Kun aloin viettää aikaa Pyhän Hengen kanssa, tulin tietoiseksi siitä, -
että Hän oli mukanani myös koulussa. Aloin kertoa ihmisille Jeesuksesta.
Lopulta muut oppilaat tulivat lounastauolla kuulemaan Hänestä.
Aloin rukoilla heidän kanssaan, ja ihmisiä parani psoriaasista.
Joku pystyi näkemään ilman laseja, ja murtuneita luita parani.
Pilkattiinko sinua?
Kyllä. Muistan erityisesti yhden ihmisen, joka pilkkasi meitä.
Kun kokoonnuimme rukoilemaan, kaikki eivät tienneet, mitä tapahtui.
He näkivät vain ihmisjoukon koolla ja tulivat ihmettelemään sitä.
Lähestyessään rukouspaikkaa he eivät pysyneetkään pystyssä.
Eräs poika seurasi kädet puuskassa, kun sanoin toiselle pojalle: -
"Uskotaan, että Jumala parantaa", ja pyysin häntä toistamaan perässäni.
Tämä kaveri kommentoi, että käytin psykologiaa tai suggestion voimaa.
En ollut vihainen, halusin vain selittää, että Jumalan voima toimi.
Muistan, että pidin kättäni näin ja käännyin häntä kohti -
kertoakseni hänelle siitä, kun hän kaatui Jumalan voimasta.
Se oli hassua. Hän nousi hokien: "En usko sitä. En usko sitä."
Kysyin: "Miten niin et usko, sehän tapahtui sinulle?"
Pian hän oli seurakunnassamme ja antoi itkien elämänsä Jeesukselle.
Kaikki johtui Jumalan kirkkaudesta ja ystävyydestä, joka vuoti yli -
ja ilmeni arkisen elämän keskellä.
Olet edelläkävijä. Se, mistä David äsken kertoi, -
tulee tapahtumaan kouluissa ja yliopistoissa kaikkialla maailmassa.
Tulemme näkemään valtavan Pyhän Hengen räjähdyksen.
Mitä kirkkaus tarkoittaa sinulle?
Se on Jeesuksen persoonan täysi voima. Joh. 1:1 -
"Alussa oli Sana, ja Sana oli Jumalan tykönä, ja Sana oli Jumala."
Jakeessa 14 sanotaan, että Hän oli täynnä kirkkautta, armoa ja totuutta.
Kun puhumme kirkkaudesta ja Pyhästä Hengestä, -
saatamme ajatella, että kyseessä on joki sisäpiirille tarkoitettu voima.
Minäkin ajattelin joskus niin. Oikeasti Pyhä Henki on persoona.
Kirkkaus tarkoittaa minulle tietoi- suutta Pyhän Hengen läsnäolosta.
Se ei ole vain minua tai Sid Rothia varten, vaan kaikkia varten.
Alkuseurakunta oli jatkuvasti tietoinen Jeesuksen läsnäolosta -
ja altis kuulemaan Hänen ääntään.
Uskovan ja Pyhän Hengen välillä voi olla etäisyyttä vain siksi, -
ettemme tiedosta, että Hän on läsnä ja toimii emmekä voi osallistua siihen.
Monesti sanotaan, että Jumalan kirkkaus laskeutui. Se on jo täällä, -
me vain tulemme siitä tietoisiksi.
Kun olemme tietoisia Jumalan kirkkaudesta, näemme tilaisuuksia, -
joita emme huomaa silloin, kun luulemme Jumalan olevan kaukana.
Raamatun mukaan Hän on lähellä meitä kaikkia, kuiskauksen päässä.
Jos luulet langenneesi siitä pois, käytä hetki parannuksen tekemiseen.
Silloin kaikki tuo etäisyys katoaa, sillä Hän haluaa yhteyden sinuun.
Jotkut katsojista kokevat olevansa todella kaukana Jumalasta.
Kukaan ei ole Jumalamme veroinen. Hänelle mikään ei ole mahdotonta.
Kukaan ei ole liian kaukana Hänestä. Johda nämä katsojat Jeesuksen luo.
Sano: "Rakas Jeesus, -
tulen nyt eteesi ja panen luottamukseni Sinuun.
Käännyn pois tästä maailmasta ja käännyn kohti Sinua.
Anna anteeksi ja pelasta minut.
Uskon, että olet Jumalan Poika.
Uskon, että nousit kuolleista.
Ja uskon, että pelastat minut nyt."
Nyt haluan rukoilla puolestasi, että saisit Pyhän Hengen kasteen.
Nosta vain kätesi ja ota vastaan se, mitä Jumala haluaa antaa.
Isä, sanoit, että se, joka pyytää, saa.
Herra, olet hyvä Isä etkä anna kiveä, jos pyydämme Sinulta leipää.
Rukoilen Jeesuksen nimessä, että Jeesus vuodattaisi Pyhän Henkensä -
sen katsojan ylle, joka sanoo haluavansa ottaa sen vastaan nyt.
Herra, pyydän, että täytät voimalla Jeesuksen nimessä.
Aamen. Jotkut teistä kokivat jotain, toiset taas eivät.
Tärkeintä ei ole, koitko jotain, vaan se, että Jumala pitää lupauksensa.
Jos pyysit Pyhää Henkeä ja uskoit saaneesi Hänet, -
olet saanut Hänet. Anna vain virran virrata sisältäsi ulos.
Tiedän, että kohta seuraa tiedon sanoja ja suuria paranemisia.
Pysykää siis kanavalla.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Puhut Pietarin varjosta. Uskon, että kun rukoilet ihmisten puolesta, -
tämä varjo tai siis Jumalan kirkkaus laskeutuu heidän ylleen, -
ja ihmiset paranevat niin kuin Pietarin aikoina.
Mitä näet Pietarin varjossa?
Lukiessani tuota kertomusta huomasin, ettei Raamattu sano -
ihmisten parantuneen Pietarin varjon takia. Raamatun mukaan -
ihmiset toivat sairaat kadulle, -
jotta Pietarin varjo osuisi heihin. Kyse oli ihmisten uskomuksesta.
Mietin, mistä outo uskomus parantavasta varjosta oli syntynyt.
Pietarin varjo ei parantanut ketään, vaan Jeesuksen parantava läsnäolo -
oli niin väkevänä hänen yllään, että ihmeitä tapahtui hänen luonaan.
Uskon, että uskova voi saada tällaisen lahjan, ja rukoilin sitä.
Jumala voi antaa tuon lahjan, kuten jakeessa 1. Kor. 12:28 sanotaan, -
mutta jakeen Mark. 16:18 mukaan sen tulisi toimia kaikilla uskovilla.
Kun Jeesuksen parantava läsnäolo tulee jonkun elämän ylle, -
ihmeitä tapahtuu, eikä niiden eteen tarvitse tehdä muuta kuin uskoa.
Aloitan saman tien. Jumala on sanonut minulle useita kertoja, -
että joillakuilla on kipua niskassa. Jos niskaasi koskee, liikuta päätäsi, -
niin kipu lähtee. Myös monenlaisia selkävaivoja paranee nyt.
Toivon, että rukoilet nyt Pyhän Hengen johdatuksen mukaan.
Jos uskot saavasi kokea ihmeen, uskon, että Pyhä Henki voi tehdä -
Jeesuksesta, Parantajasta, todellisemman kuin mikään muu.
Se on avain kaikkeen. Kun Pyhä Henki tekee Sanan eläväksi -
ja tekee siitä totta sinulle, kaikki muuttuu. Hän tekee Jeesuksesta -
sinulle niin todellisen, että koko huoneen ilmapiiri muuttuu.
Kun Jeesus on sinulle todellisempi kuin sairautesi, sairaus paranee.
Uskotaan siis, että Jumala on läsnä.
Tuo on erilainen tapa rukoilla, mutta pidän siitä. Jatka vain.
Rukoilen, että Jeesuksen parantava läsnäolo täyttäisi huoneesi.
Herra, olet uskollinen Sanallesi.
Tiedämme, että Valtakuntasi toimii Pyhän Hengen kautta.
Jonkun katsojan ihosairaus paranee juuri.
Vasemmassa käsivarressasi on ollut ihottumaa tai psoriaasia.
Huomaat, että se on nyt kadonnut. Herra, kiitämme Sinua siitä.
Jeesus, annamme Sinulle kunnian. Uskotaan ja rukoillaan: Isä, kiitos, -
että Pyhän Henkesi läsnäolo virtaa nyt. Nuhtelen sairautta.
Nuhtelen sydänsairautta. Vastustamme niveltulehdusta.
Nuhtelen syöpää elävän Jumalan ja Jeesuksen nimessä.
Vastustamme vihollista ja tuhoamme paholaisen työt.
Isä, rukoilen, että uskon ilmapiiri sähköistyy siellä, missä katsojat ovat.
Herra, tulkoon läsnäolosi niin todelliseksi, että he tuntevat Sinut -
ja ihme tapahtuu heidän kehossaan. Jeesuksen kalliissa nimessä, aamen.
Aamen. Rukoilen, että pidät yllä ystävyyttä Pyhän Hengen kanssa.
Pyhän Hengen tehtävä on tehdä Jeesus niin todelliseksi sinulle, -
että Hän on todellisempi kuin mikään ongelma elämässäsi.
Rukoilen Jeesuksen nimessä, että sinusta tulee Pyhän Hengen ystävä.
Monet ohjelman katsojat ovat kokeneet ihmeitä ja parantumisia.
Rukoilin kanssasi ja annoin itseni Jumalalle Jeesuksen, -
Kuninkaani, Herrani ja Pelastajani nimessä.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Vieraallani oli syöpä kolme kertaa.
Oral Roberts rukoili hänen puolestaan, ja syöpä lähti pois, -
mutta hän sai jotain uutta: yliluonnollisen uskon lahjan.
Hän haluaa antaa sen teillekin. Haluatteko sen?
Suomennos: Anni Lähteenmäki